OpenLLM-France/wikimedia huggingface dataset:
# Eloísa del Pino Matute

María Eloísa del Pino Matute (Soria, 1969) espainiar zientzialari soziala eta ikertzailea da. 2022ko ekainaz geroztik, Ikerketa Zientifikoen Kontseilu Nagusiaren (CSIC) buru da.

## Biografia

Zientzia Politikoetan lizentziaduna da Madrilgo Complutense Unibertsitatean (UCM) eta Zuzenbidean lizentziaduna Urrutiko Hezkuntzarako Unibertsitate Nazionalean (UNED), eta Zientzia Politikoan doktore da Madrilgo Complutense Unibertsitatean tesi honekin: Las percepciones y las preferencias de los ciudadanos sobre las administraciones públicas, las políticas y los servicios públicos en España eta Ortega y Gasset Ikerketa Institutua (IUIOG). Halaber, Antolaketako Masterra du (ESIC).

## Ibilbidea

IUIOGeko Gobernu eta Administrazio Sailean (1994-1998) ikertzailea izan da, Zientzia Politikoko eta Administrazioko irakaslea Juan Carlos Erregea Unibertsitatean (1995-2007) eta geroago Madrilgo Unibertsitate Autonomoan (2007-2008). Revista Española de Ciencia Política aldizkariaren erredakzio-idazkaria 2005 eta 2007 artean, Gestión y Análisis de Políticas Públicas aldizkariaren zuzendaria eta Agenda Publikoaren editorea da. 2007az geroztik, CSICeko Politika eta Ondasun Publikoen Institutuko (IPP) zientzialari titularra da. Ikertzailea edo irakasle bisitaria izan da hainbat zentrotan, eta graduondoko ikasketak eman ditu Ikasketa Politiko eta Konstituzionalen Zentroan, IUIOGn, Administrazio Publikoaren Institutu Nazionalean, UCMn, URJCn, Administrazio eta Politika Publikoen Nazioarteko eta Iberoamerikarako Fundazioan edo Karlos III.a Unibertsitatean. 2009tik 2011ra, Zerbitzuen Kalitatearen Behatokia zuzendu zuen Ebaluazio eta Kalitate Agentzian (AEVAL).
2018tik 2020ra bitartean, María Luisa Carcedo Osasun, Kontsumo eta Gizarte Ongizateko ministroaren kabineteko zuzendaria izan zen. 2022ra arte Analisi Instituzionaleko zuzendariorde izan zen Erantzukizun Fiskaleko Agintaritza Independentean (AIReF).
2022ko ekainaren 21ean Ikerketa Zientifikoen Kontseilu Goreneko (CSIC) lehendakari izendatu zuten, Rosa Menéndez ordezkatuz.

## Erreferentziak

* ↑ Matute, Eloísa del Pino. (2003). Las percepciones y las preferencias de los ciudadanos sobre las administraciones públicas, las políticas y los servicios públicos en España. Universidad Complutense de Madrid.
* 1 2 3 4 «Eloísa del Pino Matute | Instituto de Políticas y Bienes Públicos» ipp.csic.es.
* ↑ Perfil de Eloísa del Pino Matute, en la web Dialnet, consultado el 23 de diciembre de 2022.
* ↑ «Contacto | Gestión y Análisis de Políticas Públicas» revistasonline.inap.es.
* ↑ «María Eloísa del Pino Matute» transparencia.gob.es.
* 1 2 «AIReF | Eloísa del Pino» AIReF.
* ↑ CSIC. (2022-06-21). «Eloísa del Pino, nueva presidenta del Consejo Superior de Investigaciones Científicas» Consejo Superior de Investigaciones Científicas.

## Kanpo estekak

* Datuak: Q57881980
# Elphin (Highland)

Elphin, Eskoziako gaeleraz: Ailbhinn, Eskoziako Highland eskualdeko baserriz osatutako herri bat da, Sutherland barrutian.

## Kanpo estekak

* Datuak: Q5367276
* Multimedia: Elphin, Highland / Q5367276
# Elpidita

Elpidita silikato motako minerala da.

## Ezaugarriak

Elpidita silikato mineralaren formula kimikoa hau da: ${\ce {Na2ZrSi6O15 * 3H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 da.

## Erreferentziak

* 1 2 (Ingelesez) «Elpidite: Mineral information, data and localities.» www.mindat.org (Noiz kontsultatua: 12-05-2019).
# Elpasolita

Elpasolita haluro motako minerala da eta cryolite subtaldearen kidea da.

## Ezaugarriak

Elpasolita haluro mineralaren formula kimikoa hau da: ${\ce {K2NaAlF6}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Elpasolite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q1301508
* Multimedia: Elpasolite / Q1301508
# Elpidio Quirino

Elpidio Rivera Quirino (Vigan, 1890eko azaroaren 16a – Quezon Hiria, 1956ko otsailaren 29a) Filipinetako presidentea izan zen 1948tik 1953ra.
Filipinetako Unibertsitatean ikasi zuen eta lanbidez abokatua izan zen. 1919tik 1925era diputatu eta 1925etik 1935era senatari izan zen. 1934an, independentzia negoziatzeko [Washington]era bidalitako batzordean parte hartu zuen.
1946an presidenteorde hautatu zuten. 1948an Manuel Roxas presidentea hil ondoren, karguan bere ondorengo bihurtu zen. 1949an berrautatzea lortu zuen, baina 1953ko hauteskundeetan garaitua izan zen. Hukbalahap gerrilla komunistari aurre egin zion eta Filipinetako tropak bidali zituen Koreako Gerran borrokatzera.
* Datuak: Q319943
* Multimedia: Elpidio Quirino / Q319943
# Ettenheim

Ettenheim Alemaniako hiri-udalerri bat da, Baden-Württemberg estatuan. Azken zentsuaren arabera 13.871 biztanle zituen, 48,8 kilometro koadroko azaleran.

## Kanpo estekak

* Datuak: Q506871
* Multimedia: Ettenheim / Q506871
# Ettenstatt

Ettenstatt Alemaniako udalerria da. Bavaria estatuan dago, [[Weißenburg-Gunzenhausen (barrutia)|Weißenburg-Gunzenhausen]] barrutian. 2014an 852 biztanle zituen 15,84 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q542837
* Multimedia: Ettenstatt / Q542837
# Ettelbruck

Ettelbruck (luxenburgeraz: Ettelbréck, frantsesez: Ettelbruck, alemanez: Ettelbrück) Luxenburgoko hiria da, Diekircheko barrutian etakantonamenduan dagoena. Alzette, Wark eta Sauer ibaien lotunea hirian dago

## Kanpo estekak

* Webgune ofiziala
* Datuak: Q659351
* Multimedia: Ettelbruck / Q659351
# Etteldorf

Etteldorf Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 27 biztanle zituen 1,74 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q566981
* Multimedia: Etteldorf / Q566981
# Ettercap

Ettercap switch-ekin eratutako sare lokaletan doan informazio miatzeko edo erregistratzeko ordenagailu programa da. Helbide pasibo zein aktiboak onartzen ditu, SSH-rekin eta HTTPS-rekin zifratutakoak ere. Ezarritako konexio batean datu injekzioa ahalbidetzen du eta berehalako iragazpena ere. Man-in-the-middle erasoa (Spoofing). Sniffing mota asko sartzen dira programa ahaltsu honetan.

## Funtzioak

   * Ezarritako konexio batean karaktereak sartu benetako erantzun edo aginduak emulatuz.
   * SSH1-rekin zifratutako erabiltzaile-pasahitza informazioa atzeman dezake.
   * SSL-rekin zifratutako erabiltzaile-pasahitza informazioa atzeman dezake, proxy-ren bidez egiten bada ere.
   * Man-in-the-middle PPTP tunelen kontra.

## Ikus,Gainera

* John the Ripper
* Buffer gainezkatze
* Password Crack
* Sniffing
* Segurtasun informatiko

## Kanpo estekak

* (Ingelesez) Ettercap-en Webgune ofiziala
* Datuak: Q1371808
* Multimedia: Ettercap / Q1371808
# Etteridge

Etteridge, Eskoziako gaeleraz: Eadrais, Eskoziako Highland eskualdeko herrixka bat da, Badenoch eta Strathspey barrutian.

## Kanpo estekak

* Datuak: Q3973851
* Multimedia: Etteridge / Q3973851
# Ettenhausen an der Suhl

Ettenhausen an der Suhl Alemaniako udalerria da. Turingia estatuan kokatuta dago, Wartburgkreis barrutian. 2014an 403 biztanle zituen 5,37 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q649298
* Multimedia: Ettenhausen a. d. Suhl / Q649298
# Etterbeek

Etterbeek (nederlanderaz: Oudergem) Brusela-Hiriburua eskualdeko 19 udalerritako bat da. Bruselako gainerako udalerriak bezala, ofizialki elebiduna da. 2011ean 45.430 biztanle zituen.

## Hiri senidetuak

Hiria ondorengo beste hiri hauekin dago senidetua:
* Fontenay-sous-Bois (Frantzia)
* Forte dei Marmi (Italia)
* Beauport (Kanada)
* Essaouira (Maroko)

## Pertsona ezagunak

* Hergé (1907–1983), komikigilea.
* Amélie Nothomb (1966 -), idazlea.

## Erreferentziak

* ↑ Direction générale Statistique et Information économique. 2011ko errolda
* ↑ En quelques mots

## Kanpo estekak

* Datuak: Q192859
* Multimedia: Etterbeek / Q192859
# Etten-Leur

Etten-Leur (entzun) Herbehereetako Ipar Brabante probintziako herria da. 2010eko urtarrilaren 1eko erroldaren arabera, herriak 41.550 biztanle zituen.

## Ikus, gainera

* Ipar Brabante

## Kanpo estekak

* (Nederlanderaz) Udalaren webgunea.
* Datuak: Q9833
* Multimedia: Etten-Leur / Q9833
# Epimactis

Epimactis Lecithoceridae familiako tximeleta genero bat da. Bere espezie tipoa Epimactis monodoxa da.

## Espezieak

| Espeziea | Egoera |
| Epimactis albipunctella | daturik gabe |
| Epimactis atropunctella | daturik gabe |
| Epimactis crambalea | daturik gabe |
| Epimactis crocella | daturik gabe |
| Epimactis dissecta | daturik gabe |
| Epimactis icterina | daturik gabe |
| Epimactis incertella | daturik gabe |
| Epimactis infulata | daturik gabe |
| Epimactis melithorax | daturik gabe |
| Epimactis metazona | daturik gabe |
| Epimactis monodoxa | daturik gabe |
| Epimactis nigricella | daturik gabe |
| Epimactis ochreocapitella | daturik gabe |
| Epimactis pulsatella | daturik gabe |
| Epimactis spasmodes | daturik gabe |
| Epimactis strombodes | daturik gabe |
| Epimactis suffusella | daturik gabe |
| Epimactis talantias | daturik gabe |
| Epimactis tortricella | daturik gabe |
| Epimactis turbida | daturik gabe |

## Kanpo estekak

* Datuak: Q10273304
* Espezieak: Epimactis
# Epimesophleps

Epimesophleps Gelechiidae familiako tximeleta genero bat da. Bere espezie tipoa Epimesophleps symmocella da.

## Espezieak

| Espeziea | Irudia | Egoera |
| Epimesophleps aphridias | | daturik gabe |
| Epimesophleps symmocella | | daturik gabe |

## Kanpo estekak

* Datuak: Q5383040
* Espezieak: Epimesophleps
# Epimeteo (argipena)

Epimeteo hitzak hainbat esanahi ditu:
* Epimeteo, greziar mitologian ageri den titana.
* Epimeteo, Saturnoren satelitea.
* 1810 Epimeteo, eguzki-sistemako asteroide bat.

## Kanpo estekak

* Datuak: Q227368
# Epimeteo

    Artikulu hau greziar mitologiako titanari buruzkoa da, beste esanahietarako ikus: Epimeteo (argipena)
Greziako mitologian, Epimeteo (greko zaharrez: Ἐπιμηθεύς, Epimêtheús, ‘beranduago pentsatzen duena’, "atzera begirakoa", literalki "pentsamendu berantiarra") Prometeoren anaia zen (“aurreikuspena”, literalki “pentsamendua-aurrera”). Prometeoren aldean (hark etorkizuna ikus zezakeen), Epimeteok jadanik gertatutako gauzak atzerapenarekin ikusten zituen. Biak gizateriaren ordezkariak ziren, baina Prometeo azkarra eta burutsua zen, eta Epimeteo, aldiz, tentela. Japeto titanaren eta Klimene ozeanidearen semea zen. Atlas eta Menezio ziren haren beste anaiak. Pandorarekin batera alaba bat izan zuen, Pirra gorria. Pirra eta Deukalion (Prometeoren semea), uholde nagusiaren ondoren, giza generoaren aita-amak izan ziren.

## Greziar mitologia

Platonek Protagoras lanean egiten duen mitologia zaharraren erabileraren arabera, bi titanak sortu berri ziren animalia guztiei beren ezaugarriak zabaltzeaz arduratu ziren. Epimeteok animalia guztiei ezaugarri positibo bat emateko ardura zuen, baina gizakiari ezaugarri positibo bat emateko garaia iritsi zenean, aurreikuspen faltagatik ezer ez zela geratzen ohartu zen. Prometeok gizateriaren ezaugarriak arte zibilizatua eta sua izango zirela erabaki zuen, eta, horretarako, sua lapurtu zuen Olinpotik. Hori zela eta, geroago epaitu egin zuten.
Hesiodok bi aldiz kontatu zuen istorioa (Teogonia eta Lanak eta egunak); haren arabera, Epimeteo jainkoengandik Pandora opari hartu zuena izan zen. Ezkondu zirela ondoriozta daiteke (eta hala egin zuten ondorengo autore batzuek), baina ez da inongo testutan esplizituki ageri.
Ondorengo mitoetan, Epimeteoren eta Pandoraren alaba Pirra da. Azken hori Deukalionekin ezkondu zen, eta uholde nagusian bizirik atera ziren bietako bat izan zen.

## Filosofia

Epimeteok funtsezko papera du Bernard Stieglerren filosofian, eta, bereziki, teknogenesiaren eta antropogenesiaren arteko harremana ulertzeko moduan. Stieglerren arabera, adierazgarria da Martin Heideggerren filosofian Epimeteo erabat ahaztu izana.
Les Amisek bere liburuan, Commemorating Epimetheus (2009), Epimeteoren balioa berrezarri zuen. Batak bestearenganako duen mendekotasunaren jakintzaren mundura ekarri izanagatik berrezartzen du, eta, fenomenologiaren arabera, partekatu, zaindu, elkartu eta elkarrekin bizi eta maitatu terminoekin deskribatzen da.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak

## Kanpo estekak

* Datuak: Q41054
* Multimedia: Epimetheus / Q41054
# Epina

Epina Crambidae familiako tximeleta genero bat da. Bere espezie tipoa Epina dichromella da.

## Espezieak

| Espeziea | Irudia | Egoera |
| Epina alleni | | daturik gabe |
| Epina dichromella | | daturik gabe |

## Kanpo estekak

* Datuak: Q5383058
# Elurretxe mendatea

Eluretxe Oiartzun eta Irun udalerrien arteko lursailen mugan dagoen mendate bat da. 486 metroko garaiera du (beste neurketa batzuen arabera 502 metro). Aritxulegi mendatearekin batera Aiako harria mendigunera igotzeko abiapuntu ezin hobea da, mendilerro honen alboan baitago, bertako ikuspegi bikainak dituelarik, horretarako bertan dagoen atsedenlekuko bidezidorretik gora joatea besterik ez dago.

## Izena

Elurretxe mendateari izena bertan dagoen elurzuloak ematen dio.

## Leku Interesgarriak

Mendate honen inguruan Ingelesen gaztelua eta Irusta edo Aiztondoko urjauzia ere kokatzen dira.

## Kanpo estekak

* Datuak: Q12256780
# Elur bola (objektua)

Elur bola esfera gardena da non, barruan, miniaturazko eszena bat ikus daiteke. Esfera barruan ura edo olio berezia dago eta likido horretan, bola mugitzen denean, "elurra" erortzen ikusten da. Gaur egun plastikozkoak ere egiten dira.

## Historia

Lehenengo elur bola noiz egin zen ez dago oso garbi. XIX. mendearen hasieran Frantzian egin ziren batzuk. Urte batzuk lehenago kristalezko papergainekoak oso ezagunak egin ziren eta, agian, haren ondorengoak izan daitezke elur bolak. 1879 aurretik Europan baziren objektu hauen gutxienez bost konpainia ekoizle. 1878ko Parisko nazioarteko erakusketan elur bola batzuk erakutsi ziren, bestetik. 1889an Parisko nazioareteko erakusketa oroitarazteko, barruan Eiffel dorrea zuen elur bola plazaratu zen; objektu hau oso ezaguna egin zen.
Ingalaterran Viktoriar Aroan asko zabaldu ziren. 1920. hamarkadan Ameriketako Estatu Batuetan modan jarri ziren eta bildumagileen artean asko zabaldu ziren baita ere. Bola horietako asko Atlas Crystal Works konpainiak Amerikan eta Europan ekoiztu zituen. Estatu Batuetan lehenengo patentea Pittsburgheko José Garaja-ri eman zitzaion 1927an.
50. hamarkadan plastikozko bolak zabaldu ziren.
Gaur egun askok musika dute.

## Eszenak

Barruko eszenak mota askotakoak izan daitezke:
* Eguberrietako gaiak: Santa Klaus, jaiotzak...
* Erlijio gaiak: santuak.
* Genero-eszenak: herriko eszenak, geltokiak, kaleak, dendak.
* Walt Disney enpresaren pertsonaiak.
* Publizitatea.
* Irudi eta monumentu turistikoak: Erromako Koliseoa, Eiffel dorrea, New Yorkeko etxe-orratzak.
* Badira ere argazki bat sartzeko aukera eman dutenak.

## Elementuak

Hasieran elur bolak berunezko kristalarekin egiten ziren. Irudia molde beltzeko zeramikazko euskarri baten gainean jartzen ziren. Urez betetzen ziren eta, ondoren, zigilatzen ziren. Elurra simulatzeko hezur-puskak edo portzelana-puskak erabiltzen ziren; baita ere area edo hautsegurra. poliki-poliki kristala gero eta finago erabili zen, euskarriak arinagoak (Art Deco garaian bakelita asko erabili zen) eta elurra simulatzeko urre orri zatiak edo desegiten ez zen xaboi-eskamak. Gaur egun, segurtasuna dela eta, plastiko zati txikiak erabiltzen dira elurraren itxura emateko. Likidoa ere aldatzen joan zen. Ura errazago usteltzen zen eta olio arin bat hasi zen erabiltzen; olioak beste abantaila zuen zeren eta eta zatiak geldoago erortzen baitziren. Geroago likidoan ere glizerina edo glikol sartzen zen, hauek ere efektu bere eragitzen zuten.
Elur bola modernoenek LED argia eta musika kutxa daramate; batzutan ere, argindarra erabiliz, "elurra" berez mugitu dezakete.

## Erreferentziak

* ↑ Rapport des commissaires des États-Unis, 3.liburuki, 266 or., Paris.
* ↑ https://www.photoweb.fr/deco-maison/boule-neige-personnalisee

## Kanpo estekak

* (Frantsesez):Elur bolak.
* (Frantsesez):Bruot lantegiaren webgunea.
* (Frantsesez):Nola egin elur bola bat. Bideoa.
* Datuak: Q262046
* Multimedia: Snow globes / Q262046
# Elurbusti

Elurbustia euria eta elurra nahasten duen prezipitazioa da. Ura erdi izoztua dagoenez ez du elur-kristalik sortzen; aldiz, mikroskopio erabilita, txingor-kristalak bezalakoak dira.
Euria ur tanta likidoz osatua dago; elurbustia, berriz, ur tanta solidoz eta 'malutak' sortzen ditu, elurraren antzera.

## Ikus, gainera

* Euria.
* Elurra.

## Erreferentziak

* ↑ Euskalterm: [Mendizaletasuna Hiztegia] [2015] eta [Hiztegi terminologikoa] [2017]

## Kanpo estekak

* Datuak: Q852799
* Multimedia: Rain and snow mixed / Q852799
# Elurretako betaurreko

Elurretako betaurrekoak mendian begiak gehiegizko argiztapenaren kalteetatik babesteko erabiltzen den objektua da. Eski-betaurrekoak tamaina handiko betaurrekoak dira, kristal bakarrekoak (normalean ez dute kristalik erabiltzen, plastikoa baizik, eroriz gero kalterik ez izateko), eta eskiatzaileari edo snowboarderrari ikusmen hobea ematen diote lainoa edo elur-ekaitza dagoenean, eguzki-izpi ultramoreen aurka babesteaz gain. Betaurreko horiek beira bikoitza edo hirukoitza izan ohi dute, kirolariaren lurrunarekin lausotu ez daitezen. Kolore desberdinetakoak izan daitezke, baina kristal argienak -laranjak edo horiak- dira laino-baldintzetan ikuspen onena ematen dutenak, nahiz eta, lente ilunagoek ez bezala, izpi ultramoreen aurrean ere babes gutxiago eskaintzen duten.

## Erreferentziak

* ↑ Euskalterm: [Mendizaletasuna Hiztegia] [2015]

## Kanpo estekak

* Datuak: Q826890
* Multimedia: Ski goggles / Q826890
# Elurretan (musika taldea)

    Artikulu hau musika taldeari buruzkoa da; beste esanahietarako, ikus «Elurretan (argipena)».
Elurretan pop sinple eta argitsua egin zuen talde gipuzkoarra izan zen, 21. mendearen hasierakoa. Gehienbat euskaraz abesten zuten, baina gaztelaniazko kantuak ere bazituzten (Kirmen Uriberen hitzekin grabatutako diskoa osoki gaztelaniaz izan zen).

## Biografia

Mikel Aizpuruak eta Ritxar Gomezek osatu zuten Elurretan, 2003. urtetik 2009ra bitartean. Biak Anímese Martinez taldean ibilitakoak ziren, eta hura desegin ondoren pop melodia peto-petoak lantzen hasi ziren. Etxean grabatzen zituzten diskoak eta apenas eman zuten kontzerturik.
Gipuzkoako Goierriko pop taldeen genealogia korapilatsuan, Mikel Aizpuruak eta Ritxar Gomezek Punk Bacharach izeneko talde bat ere sortu zuten, Burt Bacharach konpositorearen bertsioak egiteko. Hala ere, Elurretan desegin zutenean Aizpuruak Kau Kori Kura proiektuari eman zion lehentasuna, eta Gomezek Ciclos Iturgaiz izenekoari.

### Estiloa

Pop melodia argitsuak, leunak eta malenkoniatsuak, eta maitasuna, adiskidetasuna edota egunerokotasunari buruzko hitz samurrak, ironikoak, surrealistak eta umoretsuak izan ziren, hasieratik, Elurretan-en kantuen ezaugarri nagusiak. Bi taldekideek honako aipatzen zituzten eraginen arteanː Vainica Doble, Jonathan Richman, Le Mans, Sisa, Family, La Dama se Esconde, JC Perez, La Buena Vida, Burt Bacharach... Hala ere, lehen diskoetan pop elektronikora jo zuen bikoteak.

## Taldekideak

* Mikel Aizpurua
* Ritxar Gomez

## Diskografia

* Olatu baten zai - 2004 (Moonpalace)
* Bi - 2004 (Moonpalace)
* Mara-mara - 2005 (Moonpalace)
* Elurretan canta a Kirmen Uribe - 2006 (Moonpalace)
* Maitaleak - 2007 (Olangu Diskak)
* Momo eta beste izaki batzuk - 2008 (Moonpalace)

## Erreferentziak

* ↑ Elurretan canta a Kirmen Uribe. (Noiz kontsultatua: 2018-02-28).
* ↑ Eskisabel, Jon. Elurretan. Badok (Noiz kontsultatua: 2018-02-28).
* Edukiaren zati bat «Elurretan» artikulutik hartua da. Artikulu hark Jon Eskisabel du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.

## Kanpo estekak

* Elurretan Bandcamp plataforman.
* Datuak: Q61364199
# Elurkor

Elurkor (orduko grafiaz Elhurcor, frantsesez Nivôse) errepublikar egutegiko laugarren hila da.
Gregoriotar egutegira ekarrita, abenduaren 21etik urtarrilaren 19ra irauten du gutxi gorabehera, urtearen arabera. Capricornus zeinuaren aldiarekin ia bat dator.
Jatorrian «lurra zuritzen duen elurretik dator, abendutik urtarrilera izaten baita», egutegia taxutzeko batzordearen izenean biltzar nazionalari Fabre d'Églantinek aurkeztutako txostenean ageri denez. Elur garai hori Ipar Hemisferioan baino ez da izaten urte sasoi horretan, eta errepublikar egutegia unibertsala izatea lortzeko asmoaren aurka doa hori.

## Kanpo estekak

* Datuak: Q837255
# Elurretako motor

Elurretako motorra, elur-motorra edo motoeskia eserleku bateko edo bi eserlekuko ibilgailua da, gurpilen ordez aurrean eski-pare batez eta atzean kautxuzko kate amaigabe batez hornitua, elurraren gainean ibiltzeko erabiltzen dena. Elurretan edo izotzetan ibiltzeko diseinatuta daude, inolako errepiderik behar izan gabe. Elurretako motor gehienak bi aldiko motor batek bultzatzen ditu, nahiz eta lau aldiko motorrak gero eta ezagunagoak diren. Horretarako diseinatuta ez dauden arren, elur-motorrak uraren goiko geruzatik ere gida daitezke, abiadura nahikoa handia bada.
Ski Doo, Arctic Cat, Yamaha eta Polaris egungo fabrikatzaile nagusiak dira.

## Erreferentziak

* ↑ Euskalterm: [Neguko Kirolak Hiztegia] [2023]

## Kanpo estekak

* Datuak: Q17240
* Multimedia: Snowmobiles / Q17240
# Elurretako Andre Mariaren baseliza

Elurretako Andre Mariaren baseliza Zaraitzu ibaxako Otsagabia udalerriko Iratiko etxeak etxaldean 1954ko kristiau baseliza bat da. Iratiko oihanan kokatuta da.

## Historia

1954ko abuztuan, baseliza inauguratu zen, Antoniutti kardinal nuntzioaren presentziarekin. Egun batzuk lehenago, prozesioan etorri zen Ama Birjinaren irudia Iruñetik, Aezkoa eta Zaraitzu ibarretako bizilagunekin batera, Nafarroako Kirol Elkartea, Mutiko Alaiak eta Oberena Kirol Elkartea erakundeetako kideekin batera. Baselizaren aurreko zelaian, urte horretan eta hurrengoetan, ehunka lagun biltzen zituen Ama Birjinaren jaia ospatu zen, Begiristain kalonjearen lan nekaezinari esker.
Herrietan, herritarrek harrera egin zioten, baita Arburua, Argiolain eta Jaurrietako Zuria baselizetako irudiek ere, prozesio-desfilea Otsagabiaraino lagundu baitzuten. Han, Zaraitzu eta Aezkoa ibarretako jendeak harrera jendetsua egin zion, Muskildako Ama Birjinarekin Done Martiriko zubian izandako topaketa berezi batekin.
2016an eta 2017an Zaraitzuko eta Aezkoako parrokietako gazte-taldeek baseliza mantentzeko lanak egin zituzten, eta 2018an parrokoek zaharberritzeko dirua biltzeko kanpainei ekin zieten.
Berrabiarazte horretan, lanik zailenari ekin zitzaion, baina enblematikoenari. Baselizaren teilaturako pago-oholtxoak egin. Zaraitzuar eta aetz talde batek, Josetxo Telletxeak bilduta eta Javier Goikoa maisu artisaua buru dutela, duela berrogeita hamabost urte baino gehiagotik ahaztutako ezagutza eta trebetasunak berreskuratu dituzte, baina denbora gutxi behar izaten dute lanean hasten direnei berreskuratzeko eta irakasteko.

## Eraikina

Kanpoaldean zein barrualdean, horma-irudi batzuek ermita apaintzen dute. 1955eko udan, Francis Bartolozzik eta Pedro Lozano de Sotések presbiterioan margotu zituzten bertako tradizio eta lanbideak irudikatzen dituzten ibarretako bizilagunak, eta presbiterioaren aurrean horma-irudi handi bat, Ama Birjinaren Irudiaren lekualdaketa gogorarazten duena. Alboetan, 1954an irudia jaso zuten lau baselizak daude.

## Erreferentziak

* Iratiko Amabirxiña | Iratiko Amabirxiñaren ermandadea. (Noiz kontsultatua: 2022-02-01).

## Ikus gainera

* Iratiko etxeak
* Otsagabia
* Zaraitzu

## Kanpo estekak

* Datuak: Q12256777